רופול

רופול אנדריי צ'ארלס (באנגלית: RuPaul Andre Charles; נולד ב-17 בנובמבר 1960) המוכר בשמו הפרטי רופול, הוא מנחה, שחקן, מלכת דראג, דוגמן, סופר וזמר פופ אמריקאי, זוכה 12 פרסי אמי. רופול נולד בסן דייגו, קליפורניה בשנת 1960. שמו ניתן לו על ידי אימו, ילדת לואיזיאנה. שמו הוא שילוב של המילה (Ru (Roux - רביכה והשם פול. בראיונות מאוחרים ציין כי אימו נתנה לו שם זה מכיוון שרצתה "שיהיה אדם מיוחד עם שם מיוחד". בגיל 15 עזב את ביתו ועבר יחד עם אחותו לגור באטלנטה. בראשית שנות ה-80 ניסה להתפרנס כאמן וכיוצר קולנוע מחתרתי. ראשית פרסומו בשנות ה-90, בהן היה דמות קבע בסצנת המועדונים של ניו יורק ואטלנטה. היה חלק משמעותי מזרם "ילדי המועדונים" שפרח באותה תקופה. מאז שיחק במגוון סרטים ותוכניות טלוויזיה והקליט מספר אלבומי פופ, המפורסם בהם הוא השיר "(Supermodel (You Better Work" מ-1992 ונחשב לשיר אייקוני בקהילת הלהט"ב. רופול הנחה בשנות ה-90 את תוכנית האירוח "המופע של רופול" בערוץ VH1. לאחר שקיעה באנונימיות יחסית בתחילת שנות ה-2000, החל רופול לעבוד על תוכנית ריאליטי בשם מרוץ הדראג של רופול. התוכנית עלתה לאוויר לראשונה בשנת 2009, בערוץ לוגו האמריקני. העונה הראשונה צולמה באופן דל תקציב, ללא תמיכה של חברת הפקות מוכרת, במשך שבועיים ובאיכות ירודה. בתום הקרנת העונה הראשונה, הסדרה זכתה להצלחה מסחררת הן בקהילה הגאה ומחוצה לה. הסדרה הפכה להיות סדרת הדגל של ערוץ לוגו, שביסס את מעמדו כערוץ עבור הקהילה הגאה ורופול עצמו הפך לאחד מסמלי הערוץ. נכון ל-2023, הסדרה נמשכת 15 עונות רגילות ושבע עונות אולסטארס. לסדרה, סדרת בת בשם "RuPaul Drag U" ששודרה במשך שלוש עונות, וסדרת ספין אוף בשם "רופול: הכול בחוץ" העוקבת אחרי המתמודדות בתחרות. בשנת 2019 החל רופול להנחות ב-BBC את הגרסה הבריטית של "המרוץ לדראג", אשר נקראת: המרוץ לדראג של רו פול: בריטניה. בשנת 2016, זכה רופול בפרס אמי, על הנחיית התוכנית. ב-2017 גילם את ליונל, השכן של סופיה בסדרה הקומית "גירלבוס" בנטפליקס. בשנת 2019, הופיע בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב. רופול מופיע בציבור הן בדראג והן שלא בדראג; בדמותו הנשית כמלכת דראג הוא מזדהה כ"רופול", בעוד כאשר הוא מגלם דמויות גבריות או מופיע כעצמו, הוא מזדהה בשם רופול צ'ארלס. רופול ייחודי יחסית בקרב מלכות הדראג בשל נכונותו לאפשר התייחסויות כלפיו הן בלשון זכר והן בלשון נקבה. בספרו כתב: "אתם יכולים לקרוא לי הוא. אתם יכולים לקרוא לי היא. אתם יכולים לקרוא לי רגיס וקת'י לי; לא אכפת לי! כל עוד תקראו לי." רופול נחשב לאחת ממלכות הדראג המפורסמות בעולם ולפורץ דרך בתחומו. בנוסף לקריירה העשירה כדראג קווין וכמנחה, רופול הוא גם זמר מוזיקת פופ. רוב אלבומיו מופצים באופן עצמאי ב-ITunes. רופול הוא הכותב והמבצע של הלהיט "סופרמודל", אשר היה מועמד לפרס המוזיקה של MTV בשנת 1993. בשל חוקי זכויות היוצרים, מרבית השירים והמוזיקה בסדרות הריאליטי של רופול הן שלו. רופול משתמש בפלטפורמה שניתנה לו כיוצר הסדרה, כדי לקדם את אלבומיו ושיריו. דיסקוגרפיה עיקרית Supermodel of the World :1993 Foxy Lady :1996 Red Hot :2004 Champion :2009 Glamazon :2011 Born Naked :2014 The Realness: 2015 Butch Queen: 2016 2017 :American בשנת 2017 גילם את לואיז בסדרת הטלוויזיה הקומית של נטפליקס "גירלבוס", השכן של סופיה, אותה מגלמת בריט רוברטסון. בשנת 2018 העניק את קולו להקלטת ספר הילדים "יום בחייו של מרלון באנדו". באותה שנה דיבב את דמותה של פרספון בסרט "מילה של כלב". בשנת 2019 ביצע הופעת אורח בעונתה החמישית של סדרת הקומדיה של נטפליקס "גרייס ופרנקי" בתור בנג'מין לה-דיי. בינואר 2020 עלתה בנטפליקס הסדרה ״איי ג׳יי והמלכה״ בכיכובו של רופול שהיה גם מהכותבים והמפיקים הראשיים של הסדרה. רופול גילם את הדמות הראשית, מלכת דראג שיוצאת לסיבוב הופעות ברחבי ארצות הברית עם ילדה בת 10 ומבצע לאורך הסדרה מספר הופעות בדראג. בסדרה שיחקו בתפקידי אורח מספר רב של מתמודדות של המרוץ לדראג. בשנת 2021 תרם את קולו לסדרת ההנפשה "דודתי המגניבה" מבית היוצר של נטפליקס. באותה שנה תרם גם את קולו לסדרת ההנפשה "אמפיביה" שהופקה על ידי Disney Television Animation. רופול נמצא במערכת יחסים עם ג'ורג' לבר, צייר מוויומינג מאז 1994. בינואר 2017 הזוג נישא. מדיה וקבצים בנושא רופול בוויקישיתוף אתר האינטרנט הרשמי של רופול רופול, ברשת החברתית פייסבוק רופול, ברשת החברתית אקס (טוויטר) רופול, ברשת החברתית אינסטגרם רופול, ברשת החברתית טיקטוק רופול, ברשת החברתית Goodreads רופול, במסד הנתונים הקולנועיים IMDb (באנגלית) רופול, באתר AllMovie (באנגלית) רופול, באתר Rotten Tomatoes (באנגלית) רופול, במסד הנתונים הקולנועיים KinoPoisk (ברוסית) רופול, באתר אפל מיוזיק (באנגלית) רופול, באתר ספוטיפיי רופול, באתר סאונדקלאוד (באנגלית) רופול, באתר Last.fm (באנגלית) רופול, באתר AllMusic (באנגלית) רופול, באתר MusicBrainz (באנגלית) רופול, באתר דיזר רופול, באתר Yandex.Music (ברוסית) רופול, באתר Discogs (באנגלית) רופול, באתר Songkick (באנגלית) רופול, באתר Genius רופול, באתר SecondHandSongs רופול, באתר טיידל (באנגלית) נמרוד דביר, "אני עסיסית, לא כלבה", באתר ynet, 3 ביולי 2009 איילה אור-אל, המלכה האם, באתר "ידיעות אחרונות", 6 במאי 2019 רופול, באתר אנציקלופדיה בריטניקה (באנגלית) RuPaul Charles, Lettin' It All Hang Out: An Autobiography, Hyperion Books, 1995, ISBN 0-7868-6156-8 AJ and the Queen | Netflix Official Site, www.netflix.com (באנגלית)